ddrg/super_eurlex huggingface dataset:
3.

noterer sig på baggrund af Revisionsrettens beretning, at fællesforetagendet ikke foretog en vurdering af kvaliteten af de modtagne revisionsrapporter fra de nationale finansieringsmyndigheder om omkostningerne i forbindelse med de afsluttede projekter; bemærker endvidere, at det efter en evaluering af revisionsstrategien fra tre af de nationale finansieringsmyndigheder ikke var muligt at konkludere, om de efterfølgende revisioner fungerer effektivt, fordi de forskellige metoder, der anvendes af de nationale finansieringsmyndigheder, hverken gør det muligt for fællesforetagendet at beregne en pålidelig vægtet fejlforekomst eller en restfejlforekomst; konstaterer desuden, at FTI ECSEL har bekræftet, at det efter at have foretaget en omfattende vurdering af de nationale kontrolsystemer har konkluderet, at de giver en rimelig beskyttelse af fællesforetagendets medlemmers finansielle interesser;
18.

minder om, at centret som et EU-agentur har et budget, som er i euro, men har mange udgifter i en anden valuta (svenske kroner (SEK)), da det er baseret i et land uden for euroområdet; bemærker, at centret i begyndelsen af 2014 var nødt til at anvende en revideret EUR/SEK-valutakurs og justere udgiften i EUR opad for omkostninger i SEK tilbage fra 2011, hvilket har ført til en række revisioner af dets arbejdsprogram; glæder sig over, at centret på trods af dette ved udgangen af år 2014 havde leveret næsten 85 % af de leverancer, der var planlagt i dets arbejdsprogram for 2014 og havde grebet ind i 117 nødsituationer i forbindelse med de vigtigste krisesituationer inden for sygdomskontrol i 2014, nemlig den hidtil værste ebolaepidemi, der opstod i Vestafrika, og som efterfølgende udviklede sig til et globalt problem;
16.

anerkender de vanskeligheder, som er forbundet med håndteringen af den aktuelle flygtningekrise; anerkender endvidere, at det må forventes, at støttekontoret vil få pålagt yderligere opgaver, og at det derfor vil være nødvendigt at forhøje dets budget- og personaleniveau tilsvarende; anmoder derfor støttekontoret om at øge sine bestræbelser på at forbedre sin budgetforvaltning og om at fremlægge en handlingsplan for optimal performance i de kommende år.
3.

noterer sig på baggrund af Revisionsrettens beretning, at centrets kassebeholdning og kortfristede indlån steg yderligere fra 40 000 000 EUR ved udgangen af 2013 til 44 000 000 EUR ved udgangen af 2014; bemærker, at budgetoverskuddet og reserverne steg fra 37 500 000 EUR til 40 400 000 EUR, hvilket tyder på, at det er muligt at sænke priserne; bemærker med bekymring, at budgetoverskud er et tilbagevendende fænomen for centret; anerkender imidlertid de positive foranstaltninger, som centret har truffet for at vende denne tendens;
32.

erfarer fra netværket, at næsten alle agenturerne har medtaget erklæringen om, at de er EU-agenturer, på deres websteder med undtagelse af Den Europæiske Tilsynsmyndighed for Forsikrings- og Arbejdsmarkedspensionsordninger, hvoraf det fremgår, at der er tale om et uafhængigt rådgivende organ for Europa-Parlamentet, Rådet og Kommissionen; bemærker endvidere, at 50 % af agenturerne har offentliggjort oplysninger på deres websted på alle EU-sprog, fire agenturer har afgivet oplysninger på 23 EU-sprog, 22 % giver oplysninger på mindst to sprog, og 9 % af agenturerne har websteder, der kun er på engelsk, mens nogle har planer om at udvide adgangen til oplysningerne på tysk; noterer sig endvidere, at en fuld flersproget tilgang for alle agenturer ikke for øjeblikket er mulig, idet der på nuværende tidspunkt er behov for yderligere ressourcer; opfordrer agenturerne til at overveje at anvende sociale medier som f.eks. undersøgelser og fokusgrupper til at måle offentlighedens kendskab og vurdere mulighederne for at forbedre deres kommunikationsstrategi i fremtiden;
106.

glæder sig over, at GD FINS' instruktioner til rejsebureauet om at finde de bedste priser gennemføres effektivt; opfordrer endvidere rejsebureauet til i højere grad at sammenligne og forsøge at indgå aftaler med store luftfartsselskaber for at opnå større fleksibilitet og lavere priser, samtidigt med at det sikres, at det er muligt at ændre og annullere rejsearrangementer; opfordrer rejsebureauet til aktivt at søge efter billigere billetter og tilbud, når de reserverer, og generelt til at tilbyde mere konkurrencedygtige priser ved at inddrage alle luftfartsselskaber; opfordrer GD FINS til at udarbejde en undersøgelse blandt brugere om graden af tilfredshed med rejsebureauet for at indkredse yderligere områder, hvor der kan opnås forbedringer;
bemærker, at Domstolen har 75 officielle køretøjer i sin bilpark til et beløb af 1 168 251 EUR; noterer sig, at chaufførernes lønninger beløb sig til 2 434 599 EUR i 2014; anser dette for at være en overdrevent høj omkostning, hvilket er i modstrid med den generelle tendens i EU-institutionerne til at begrænse brugen af tjenestebiler; gentager sin opfordring til Domstolen om at overveje en nedbringelse af det antal tjenestevogne, der er til rådighed for medlemmerne og personalet; understreger, at omkostningerne i forbindelse med chaufførernes omfattende private tjenesteydelser afholdes af Unionens skatteydere; anbefaler, at Domstolen undersøger disse spørgsmål i en interinstitutionel sammenhæng og opfordrer den indtrængende til aktivt at fremme grøn mobilitet;
A.

der henviser til, at Unionen har oprettet lovgivnings- og budgetmæssige instrumenter, der skal yde supplerende støtte til arbejdstagere, der er ramt af konsekvenserne af gennemgribende strukturelle ændringer i verdenshandelsmønstrene eller den globale finansielle og økonomiske krise, og hjælpe dem med at vende tilbage til arbejdsmarkedet; der henviser til, at Den Europæiske Fond for Tilpasning til Globaliseringen (EGF) kommer arbejdstagere, som er blevet afskediget fra små og mellemstore virksomheder og multinationale selskaber, til gode, uanset hvilke politikker eller interesser, der har ligget til grund for beslutningen om lukning, navnlig for så vidt angår sidstnævnte virksomheder; der henviser til, at EGF-forordningen og Unionens handelspolitik i højere grad bør fokusere på, hvordan arbejdspladser, produktion og knowhow kan bevares inden for Unionen;
4.

bemærker, at fremstillingen af erhvervskøretøjer ikke længere er domineret af europæiske og nordamerikanske producenter som følge af nyligt opståede asiatiske lastvognsproducenter; påpeger, at produktionen af tunge lastvogne i Unionen faldt i 2014, og at eksporten af tunge erhvervskøretøjer og busser udviste en nedgang (på 6,3 mia. EUR eller - 11 %), mens den samlede import af erhvervskøretøjer til Unionen steg (+10 %); bemærker, at lastvognsindustrien har fundet det vanskeligt at tackle betydelige ændringer og behovet for justeringer, samtidig med at den er blevet mere og mere global; bemærker, at de svenske myndigheder anfører, at den delvise udflytning af Volvo Umeå-enheden skyldes behovet for at øge effektiviteten og mindske omkostningerne for at leve op til den eksisterende og den forventede globale konkurrence som et led i Volvos optimeringsprogram;
8.

glæder sig over, at Kommissionen agter at investere 70 000 EUR af det disponible budget for teknisk bistand, navnlig til forbedring af overvågningen og evalueringen af EGF-støttens virkninger på individuelle deltagere; henstiller: — at budgettet for overvågning og evaluering anvendes til at vurdere de langsigtede virkninger for EGF-modtagere samt produktiviteten og effektiviteten af at anvende støtten på stedet samt til at udarbejde en grundig analyse af de økonomiske mutationer, der fører til afskedigelser af EGF-modtagere — at EGF-koordinatoren og medlemsstaten giver pålidelige og fuldstændige data om støttemodtagernes beskæftigelsesresultater tolv måneder efter foranstaltningernes gennemførelse. Kommissionen bør indsamle disse data, herunder genbeskæftigelsesfrekvensen for støttemodtagerne, og stille dem til rådighed for Europa-Parlamentet og Rådet — at mere detaljerede oplysninger om de foranstaltninger, der er tilgængelige for de enkelte deltagere, registreres og meddeles klart med henblik på at foretage en mere entydig cost-benefit-analyse af de forskellige foranstaltninger, navnlig i betragtning af højere administrative omkostninger (foranstaltninger i henhold til EGF-forordningens artikel 7, stk. 4) — at godkendelse af slutrapporter og den endelige afslutning af en sag kobles sammen med leveringen af fuldstændige oplysninger om modtagerresultatet (på et aggregeret niveau);
4.

glæder sig over Kommissionens tilsagn om ikke at anvende bevillinger fra budgettet til ekstern humanitær bistand; noterer sig, at Kommissionen agter at finansiere første rate under dette nye instrument ved at omfordele bevillinger fra Asyl-, Migrations- og Integrationsfonden (AMIF), men at disse bevillinger allerede var beregnet til at sikre byrdefordeling mellem medlemsstaterne for så vidt angår behandlingen af flygtninge; mener ikke, at hele beløbet kan dækkes gennem omfordelinger, uden at det påvirker AMIF's aktiviteter, da det nødvendigvis kommer under pres i år og kan få behov for yderligere ressourcer, hvis omfordelingsmekanismen når op på fuld kraft; mener derfor, at disse 100 mio. EUR bør findes ved en fremrykning af bevillinger, der vil skulle udlignes på et senere tidspunkt; bemærker, at der ikke er nogen margen tilbage under udgiftsområde 3, og at fleksibilitetsinstrumentet allerede er blevet opbrugt for 2016; støtter derfor en mobilisering af margenen til uforudsete udgifter til dækning af det resterende beløb for dette år, så snart det er nødvendigt, og opfordrer Kommissionen til at fremsætte et forslag i denne henseende; forudser, at en forhøjelse af FFR-loftet for udgiftsområde 3 vil vise sig at være uundgåelig for at dække alle behov i forbindelse med flygtninge- og migrationskrisen;
43.

glæder sig over de fremskridt, der er gjort med hensyn til effektivitet på oversættelses- og tolkningsområdet; anerkender kvaliteten og merværdien af de tjenester, som leveres af tolkene; opfordrer til en snarlig, bæredygtig aftale mellem generalsekretæren og repræsentanterne for tolkene, hvori arbejdsvilkår af høj kvalitet kombineres med en effektiv forvaltning med henblik på at undgå ubalancer for så vidt angår arbejdstider og generel usikkerhed blandt tolkene, under hensyntagen til sociale rettigheder; anmoder generalsekretæren om at fremsætte yderligere forslag om rationalisering såsom større brug af oversættelse og tolkning efter anmodning, navnlig hvad angår aktiviteterne i Europa-Parlamentets tværpolitiske grupper; mener, at sprogprofileringssystemet, som har været indført siden oktober 2014, til ændringsforslag på udvalgsplan er et eksempel på effektiviseringer, der kan foretages og videreudvikles; mener, at tolkning og oversættelse er centrale elementer i et europæisk demokrati, som er åbent for alle, og kræver derfor, at der ikke gives tilladelse til nogen reformer, der har negative konsekvenser for den maksimale og mest inklusive tilgængelighed til Parlamentets aktiviteter og dokumenter;
12.

betragter navnlig det europæiske ungdomsinitiativ som et grundlæggende bidrag til Unionens prioriterede mål for vækst og beskæftigelse; gentager sit tilsagn om fortsat finansiering til dette program med henblik på at udvide det og derved give et større antal unge, herunder unge migranter, der kommer til EU, mulighed for reelt at komme ind på arbejdsmarkedet ved at modtage et kvalitetstilbud om beskæftigelse, videreuddannelse eller lærlingeuddannelse; beklager, at der under forhandlingerne om EU-budgettet for 2016 ikke blev afsat nye forpligtelser til yderligere finansiering af ungdomsbeskæftigelsesinitiativet, selv om ungdomsarbejdsløsheden i EU er højere end nogensinde; minder om, at denne målsætning bør tages i betragtning sammen med behovet for at fremme de unges mobilitet, der støttes via programmet Erasmus+; understreger betydningen af den fælles erklæring fra de tre institutioner (Parlamentet, Rådet og Kommissionen) om budgettet for 2016, ifølge hvilken nedbringelse af ungdomsarbejdsløsheden fortsat er et fælles politisk mål, som har høj prioritet, og at de tre institutioner i denne henseende bekræfter deres vilje til at gøre bedst mulig brug af de budgetmidler, der er til rådighed, for at nå det, især ungdomsbeskæftigelsesinitiativet; bemærker, at de nuværende gennemførelsestal antyder en fuld absorberingskapacitet på trods af de første forsinkelser i gennemførelsen af dette program og den fortsatte udskydelse af udpegelsen af myndigheder for ungdomsbeskæftigelsesinitiativets operationelle programmer i mange medlemsstater; opfordrer Kommissionen til at forelægge sin evaluering af ungdomsbeskæftigelsesinitiativet senest ved udgangen af april 2016 og under alle omstændigheder i så god tid, at en videreførelse af programmet kan indarbejdes i EU’s budget for 2017; understreger, at en permanent løsning på finansieringen af ungdomsbeskæftigelsesinitiativet gennem nye forpligtelsesbevillinger indtil 2020 vil indgå i midtvejsrevisionen af FFR; understreger i denne forbindelse, hvor vigtigt det er at sikre finansiering af Den Europæiske Fond for Tilpasning til Globaliseringen (EGF) med henblik på støtte til unge under 25, som ikke er i beskæftigelse, under uddannelse eller oplæring (NEET'er), i samme antal som arbejdstagere, der modtager understøttelse, i regioner med høj ungdomsarbejdsløshed;
5.

bemærker, at Saint-Gobain-gruppen i 2013 blev tvunget til at lukke et andet produktionsanlæg i et deindustrialiseret område i Vallonien, hvilket var genstand for ansøgning EGF/2013/011 BE/Saint-Gobain Sekurit vedrørende 257 afskedigelser i samme sektor; bemærker, at adskillige foranstaltninger i de to ansøgninger ligner hinanden;
14.

beklager de vanskeligheder, der gentagne gange er opstået under de hidtidige dechargeprocedurer, som skyldtes manglende samarbejde fra Rådets side; påpeger, at Parlamentet nægtede at meddele Rådets generalsekretær decharge for gennemførelsen af Rådets budget for regnskabsåret 2009, 2010, 2011, 2012 og 2013 af de grunde, der fremgår af Parlamentets beslutninger af 10. maj 2011 (2), 25. oktober 2011 (3), 10. maj 2012 (4), 23. oktober 2012 (5), 17. april 2013 (6), 9. oktober 2013 (7), 3. april 2014 (8), 23. oktober 2014 (9) og 27. oktober 2015 (10), og at det udsatte sin afgørelse om meddelelse af decharge til Rådets generalsekretær for regnskabsåret 2014 af de grunde, der fremgår af dets ovennævnte beslutning af 28. april 2016;
2.

er bekymret over, at Revisionsretten i sin beretning om årsregnskabet for fællesforetagendet for perioden fra 1. januar til 26. juni 2014 (»Revisionsrettens beretning«) for fjerde år i træk har taget forbehold for de underliggende transaktioners lovlighed og formelle rigtighed med den begrundelse, at de administrative aftaler, der er indgået med de nationale finansieringsmyndigheder, for så vidt angår revision af angivne projektomkostninger ikke omfatter praktiske ordninger for efterfølgende revisioner;
3.

bemærker, at ITER-organisationens nye generaldirektør som følge af de udfordringer, som ITER-projektet på nuværende tidspunkt står over for, forelagde ITER-Rådet en handlingsplan, der omfattede konkrete foranstaltninger til at afhjælpe de væsentligste hindringer, som på nuværende tidspunkt berører udviklingen af ITER-projektet; noterer sig endvidere for så vidt angår fællesforetagendet, at den nye fungerende direktør har udarbejdet en handlingsplan for fællesforetagendet, som i vid udstrækning støtter ITER-organisationens handlingsplan; anerkender, at fællesforetagendets fungerende direktør forelagde handlingsplanen for fællesforetagendets bestyrelse i marts 2015, hvor den blev godkendt i sin helhed, og at fællesforetagendets handlingsplan supplerer ITER-handlingsplanen i flere henseender og indkredser yderligere forbedringer af fællesforetagendets egne aktiviteter; noterer sig, at de praktiske foranstaltninger med henblik på gennemførelsen af begge handlingsplaner stadig var ved at blive fastlagt, da revisionen fandt sted; noterer sig endvidere, at disse handlingsplaner siden marts 2015 er blevet gennemført og fulgt nøje af ITER-organisationen og fællesforetagendet, og at de forventes at medføre forbedringer; opfordrer til, at der udarbejdes en rapport vedrørende gennemførelsen af foranstaltningen, og til at denne fremlægges rettidigt;
bemærker, at FTI ECSEL har opfordret de nationale finansieringsmyndigheder til at fremlægge dokumentation for, at gennemførelsen af de nationale procedurer giver rimelig sikkerhed for transaktionernes lovlighed og formelle rigtighed, og bemærker, at 76 % af de nationale finansieringsmyndigheder, som var blevet opfordret hertil, og som tegner sig for 96,79 % af fællesudgifterne for fællesforetagenderne Artemis og ENIAC, ved fristens udløb den 30. juni 2016, fremlagt de nødvendige dokumenter og bekræftet, at gennemførelsen af de nationale procedurer giver rimelig sikkerhed for transaktionernes lovlighed og formelle rigtighed;
27.

minder om, at forordningen om lægemiddelovervågning (2) blev offentliggjort i Den Europæiske Unions Tidende den 27. juni 2014 og har fundet anvendelse i sager, der blev indledt efter den 26. august 2014, selv om de årlige gebyrer til støtte for informationsteknologisystemer og litteraturovervågning først blev opkrævet fra 2015; ønsker at understrege, at denne forordning nu giver agenturet mulighed for at opkræve gebyrer fra indehavere af markedsføringstilladelser til at finansiere de lægemiddelovervågningsaktiviteter, der udføres på EU-plan i forbindelse med humanmedicinske lægemidler; bemærker, at disse indtægter anvendes til at betale de kompetente nationale myndigheder for den videnskabelige vurdering, der udføres af ordførerne for EMA's Udvalg for Risikovurdering inden for Lægemiddelovervågning, og som bidrager til at dække agenturets udgifter til lægemiddelovervågning;
23.

glæder sig over, at en kort analyse af fællesforetagendets projektoutput i forbindelse med de socioøkonomiske effekter blev offentliggjort i februar 2016; noterer sig, at eksterne eksperter er i færd med at udarbejde en udvidet analyse af de socioøkonomiske effekter, og at denne bør offentliggøres senest i maj 2016; anmoder fællesforetagendet om at fremlægge denne rapport for dechargemyndigheden.
3.

bemærker med tilfredshed, at instituttet yderligere har reduceret det samlede niveau af fremførsler af forpligtede bevillinger fra 2 500 000 EUR (32 %) i 2012 og 2 200 000 mio. EUR (29 %) i 2013 til 1 900 000 mio. EUR (27 %) i 2014; bemærker i Revisionsrettens beretning, at niveauet for fremførsler var på 1 800 000 EUR (54 %) for afsnit III (aktionsudgifter); erkender, at hovedårsagerne til disse fremførsler var forsinkede udbud i forbindelse med undersøgelser og igangværende undersøgelser, som forventedes afsluttet i 2015 som planlagt; forstår, at årsagerne til de forsinkede undersøgelser under aktionsbevillinger ofte skyldes omstændigheder, som instituttet ikke har kontrol over; opfordrer imidlertid instituttet til at fortsætte sin indsats for at nedbringe omfanget af fremførsler i driftsbudgettet for at respektere budgetprincippet om etårighed;
18.

noterer, at ifølge enheden reviderede den sin finansforordning (1) for at bringe den i overensstemmelse med bestemmelserne i Kommissionens delegerede forordning (EU) nr. 1271/2013 (2); noterer sig endvidere, at enheden anvender Kommissionens gennemførelsesbestemmelser og fortsat bør bestræbe sig på at sikre en effektiv og overensstemmende budgetgennemførelse, navnlig hvad angår fremførsler med relation til administrationsudgifter;
5.

bemærker med bekymring, at omfanget af bortfaldne bevillinger fremført fra 2013 var 129 828 EUR (15 %); påpeger, at det store omfang af bortfaldne bevillinger hovedsagelig skyldtes, at projektet »Matrix« blev annulleret, og at der skulle godtgøres færre omkostninger under tilskudsaftalerne for 2013 end anslået; opfordrer akademiet til at udarbejde en egentlig brugeranalyse i forbindelse med lignende projekter og til at indsamle mere nøjagtige oplysninger fra sine støttemodtagere i forbindelse med udarbejdelsen af skøn over tilskudsomkostninger; påpeger, at det høje niveau af bortfaldne bevillinger, som skyldes, at der skulle godtgøres færre omkostninger end anslået under tilskudsaftalerne for det foregående år, er et tilbagevendende problem i akademiets budgetforvaltning, og at akademiet derfor bør rette særlig opmærksomhed mod dette fænomen; noterer sig desuden, at 14 % af de fremførte bevillinger under afsnit III, der mest består af kursus- og kommunikationsaktiviteter, blev frigjort;
10.

bemærker, at den interne kontrolkoordinator, som følge af prioriteringen i 2013 af en videreudvikling af instituttets standarder for intern kontrol, i sin årlige arbejdsplan fokuserede på standarderne for intern kontrol vedrørende fordeling og mobilitet af personalet, processer og procedurer samt vurderingen af instituttets interne kontrolsystem; bemærker endvidere, at instituttets interne kontroludvalg har foretaget en selvevaluering af interne kontrolsvagheder; noterer sig, at konklusionen af denne evaluering var, at der skulle fokuseres på at øge ledernes bevidsthed om standarderne for intern kontrol; konstaterer, at det interne kontroludvalg har besluttet at planlægge og afholde seminarer for hver enkelt af de udvalgte standarder for intern kontrol;
29.

anerkender, at oprettelsesfasen af ESFS stadig ikke er afsluttet og bemærker derfor, at de opgaver, som myndigheden allerede har fået pålagt, og de yderligere opgaver, der er lagt op til i det igangværende lovgivningsarbejde, kræver et passende personaleniveau både hvad angår antal og kvalifikationer, samt finansiering, som gør det muligt at føre et tilfredsstillende tilsyn; understreger, at det med henblik på at opretholde kvaliteten af tilsynsarbejdet meget ofte er tilfældet, at en udvidelse af arbejdsopgaver kræver en tilsvarende udvidelse af ressourcer; understreger imidlertid, at enhver potentiel forhøjelse af myndighedens midler skal være omhyggeligt begrundet og, hvor det er muligt, ledsages af rationaliseringsforanstaltninger;
32.

glæder sig over, at Regionsudvalget har vedtaget en afgørelse om regler for whistleblowing (1), som trådte i kraft den 1. januar 2016; mener dog, at det tog for lang tid at fastsætte disse regler; opfordrer Regionsudvalget til at offentliggøre dem og til at underrette dechargemyndigheden om de fremskridt, der gøres med gennemførelsen i den årlige aktivitetsrapport; glæder sig ikke desto mindre over det tætte samarbejde mellem Regionsudvalget og Det Europæiske Økonomiske og Sociale Udvalg i forbindelse med udarbejdelsen af deres interne regler for whistleblowing, eftersom de deler visse tjenester og en del af personalet; glæder sig også over, at disse regler finder anvendelse med tilbagevirkende kraft;
21.

fremhæver fællesforetagendets afgørende rolle med hensyn til at koordinere og gennemføre forskning i SESAR-projektet, som er et søjleprojekt for det fælles europæiske luftrum; bemærker endvidere, at 2014 også er det år, der markerer begyndelsen på SESAR-projektets implementeringsfase; bifalder i denne forbindelse, at der er indført en SESAR-implementeringsforvalter, som skal rapportere om og overvåge gennemførelsen af nye operationelle løsninger og teknologiske forbedringer, som udvikles af SESAR, og sikre, at de implementeres effektivt;
21.

pålægger sin formand at undertegne denne afgørelse sammen med Rådets formand og drage omsorg for, at den offentliggøres i Den Europæiske Unions Tidende ;
B.

der henviser til, at Kommissionen derfor foreslår at ændre budgettet for 2016 ved at forhøje artikel 13 06 01 »Bistand til medlemsstaterne i forbindelse med en større naturkatastrofe, som har en alvorlig indvirkning på borgernes livsvilkår, det naturlige miljø eller økonomien« med 31 475 125 EUR i både forpligtelses- og betalingsbevillinger;
A.

der henviser til, at forslag til ændringsbudget nr. 5/2016 er en følge af afslutningen af ratifikationsprocessen og ikrafttrædelsen af afgørelse 2014/335/EU, Euratom, som indeholder begrænsede ændringer såsom reduktionen af omkostningerne til opkrævning af de traditionelle egne indtægter, en ny reduceret sats for opkrævning af momsbaserede egne indtægter for visse medlemsstater og bruttoreduktioner i det BNI-baserede bidrag for visse medlemsstater;